b'\n_START_ARTICLE_\nAnsambel Maksa Kumra\n_START_SECTION_\nDelovanje\n_START_PARAGRAPH_\nAnsambel je prvi\xc4\x8d javno nastopil v in\xc5\xa1trumentalnem kvartetu leta 1966 na javni radijski in televizijski oddaji Poka\xc5\xbei, kaj zna\xc5\xa1 v veliki dvorani Slovenske filharmonije, kjer je zmagal po oceni strokovne komisije. Po tem nastopu je vodja ansambla Maks Kumer k sodelovanju povabil tudi \xc5\xbeenski duet. Po tem duetu, posebnem in\xc5\xa1trumentu klaviolini in izvirnem zvenu so postali prepoznavni._NEWLINE_Udele\xc5\xbeili so se prve izvedbe najstarej\xc5\xa1ega festivala narodnozabavne glasbe na Ptuju leta 1969, kjer so prejeli kar dve nagradi._NEWLINE_Izdali so 14 velikih in malih plo\xc5\xa1\xc4\x8d, prvo leta 1967 pri RTB Beograd, od leta 1968 pa pri Helidonu vsako leto po eno veliko plo\xc5\xa1\xc4\x8do in kaseto. Posneli so tudi sedem polurnih televizijskih oddaj in bili redni gosti v javni radijski oddaji Koncert iz na\xc5\xa1ih krajev.'